තම පණ පවා නොතකා එම විරුවන් ආරක්ෂා කළ දේශප්‍රේමින් එදා සිටි බවද අපූරු ජනප්‍රවාදයක් පවතී. මේ සෝදිසි කිරිම්වලට බියේ සිය ගම්බිම් අත්හැර බොහෝ ජනයා කඳු ප්‍රදේශවල පදිංචියට ගොස් ඇත. ආඳාඋල්පත හන්දියෙන් හැරී බිබිල දෙසට ගමන් කරද්දී හෑපොලටත් ආඳාඋල්පතටත් අතර කන්දේ ගම එබඳු රක්ෂිත ගමකි. ඉංග්‍රීසි හමුදාව දිනක් කැරලිකරුවන් සොයා අඹගොල්ලේ ගම්මානය වැටලූහ. විල්සන් මහතා ඝාතනය වූ ඉසව්වේ පිහිටි කොටසක පියංගලු විහාරයට සැතපුම් දෙකක් පමණ දුරින් පිහිටි අඹගොල්ල ගම්මානයට හිටි අඩියේ ඉංග්‍රීසි හමුදාව කඩාවැදීම නිසා අඹගොල්ලේ රාල නම් වූ ගැමියාට පැනගත නොහැකි විය. ඔහු වහා දිවගොස් වී අටුවක සැඟවුණේය. සුද්දෝ අටුවට ගිනි තැබූහ.
ඉංග්‍රීසි හමුදාව කැරලිකරුවන් සොයා දිනෙන් දින වැටලූවේ කුමන ගම්මානයද?
අඹගොල්ලේ ගම්මානය